ddrg/super_eurlex huggingface dataset:
KIRJALLINEN KYSYMYS P-0365/03 esittäjä(t): Olivier Dupuis (NI) neuvostolle. Aldamovin maastakarkotusvaara ja muiden tšetšeenialaisten merkkihenkilöiden tilanne.



Virallinen lehti nro 280 E , 21/11/2003 s. 0052 - 0052



KIRJALLINEN KYSYMYS P-0365/03 esittäjä(t): Olivier Dupuis (NI) neuvostolle (6. helmikuuta 2003) Aihe: Aldamovin maastakarkotusvaara ja muiden teteenialaisten merkkihenkilöiden tilanne Georgiassa pakolaisena oleva presidentti Mashadovin teteenihallituksessa vuodesta 1997 vuoteen 1999 toiminut kauppaministeri Lom-Ali Aldamov on jättänyt 18. tammikuuta turvapaikkahakemuksen Ranskalle. Sisäministeriö hylkäsi hakemuksen sillä perusteella, että Aldamov ei ollut kyennyt virallisesti todistamaan henkilöllisyyttään. Tammikuun 25. päivä Ranskan viranomaiset yrittivät laittaa Aldamovin Georgiaan menevään lentokoneeseen, mutta hän kieltäytyi nousemasta siihen. Viisi toimittajilta, järjestövastaavilta, Aldamovin vanhemmilta ja Ranskan ulkoministeriöstä saatua todistusta kuitenkin vakuuttavat, että Aldamov todellakin on Aldamov. YK:n pakolaisasiain valtuutettu on sitä paitsi uudelleen vahvistanut, että Georgian teteenit ovat vaarassa. Helmikuun 5. päivä saatavaa karkotuspäätöksen laillisuuden tutkinnan tulosta odotettaessa, sisäministeriö on pyytänyt Bobignyn tuomioistuimelta, että entistä ministeriä pidettäisiin Roissyn lentokentän puolueettomalla alueella. Aldamovia uhkaa yhä karkotus. Onko neuvosto tietoinen Aldamovin tilanteesta ja siitä, että hän on vaarassa joutua karkotetuksi unionin alueelta? Liikkumis- ja oleskeluvapauksien rajoituksista unionin sisällä kärsivät Aldamovin lisäksi myös muut teteenialaiset merkkihenkilöt, varsinkin kulttuuriministeri Zahajev, jota uhkaa luovutus Isosta-Britanniasta, ulkoministeri Ahmadov, joka on ilman passia Yhdysvalloissa, terveysministeri Hanbiev, jonka Schengen-alueen viisumia ei ole uusittu ja presidentti Dudajevin leski, rouva Dudajeva, jonka viisumi on niin ikään uusimatta. Eikö neuvosto ole sitä mieltä, että koska nämä rajoitukset ovat moninkertaistuneet, sen täytyisi pikaisesti ryhtyä laatimaan teteenialaisista merkkihenkilöistä EY:n perustamissopimuksen 14 artiklan 3 kohtaan perustuvaa valkoista listaa, jonka perusteella unioni myöntäisi viisumeita, oleskelulupia ja muita tarvittavia asiakirjoja, ja mahdollistaisi näin teteenialaisille merkkihenkilöille mahdollisuuden suorittaa parhaissa mahdollisissa oloissa työtään sen hyväksi, että Tetenian kysymykseen saataisiin poliittinen ratkaisu? Vastaus (22. heinäkuuta 2003) Yksittäiset turvapaikkahakemukset ovat jäsenvaltioiden vastuulla. Mitä maahantuloviisumien myöntämiseen tulee, jäsenvaltiot voivat vuoden 1990 Schengenin yleissopimuksen 5 artiklan nojalla sallia muiden maiden kansalaisten maahantulon alueelleen, jos heidän ei katsota voivan vaarantaa yleistä järjestystä, kansallista turvallisuutta tai kansainvälisiä suhteita.
KIRJALLINEN KYSYMYS E-1244/03 esittäjä(t): Chris Davies (ELDR) komissiolle. Metyylidibromoglutaronitriili.



Virallinen lehti nro 280 E , 21/11/2003 s. 0120 - 0121



KIRJALLINEN KYSYMYS E-1244/03 esittäjä(t): Chris Davies (ELDR) komissiolle (2. huhtikuuta 2003) Aihe: Metyylidibromoglutaronitriili Käsitykseni mukaan kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea EU:ssa tutkii parhaillaan metyylidibromoglutaronitriili-säilytettä, jota käytetään kosmetiikkatuotteissa ja toalettitarvikkeissa. Sanotaan, että allergisten ihottumien yleistyminen johtuu kyseisen aineen käytöstä. Minkälaisia tätä ainetta koskevia tutkimuksia tiedekomitea parhaillaan suorittaa, ja onko se tehnyt tähän mennessä mitään johtopäätöksiä? Onko komissio toistaiseksi ilmaissut olevansa huolestunut kyseisen aineen käytöstä kosmetiikkatuotteissa, toalettitarvikkeissa ja muissa tuotteissa ja jos on, miten teollisuus on reagoinut? Erkki Liikasen komission puolesta antama vastaus (6. toukokuuta 2003) Metyylidibromoglutaronitriilia (1,2-dibromo-2,4-disyanobutaani) säännellään kosmetiikkadirektiivin(1) liitteessä VI olevan 1 osan 36 kohdassa, joten sitä voidaan käyttää säilöntäaineena enintään 0,1 %:n pitoisuutena valmiissa tuotteessa. Sitä ei saa käyttää kosmeettisissa aurinkosuojavalmisteissa yli 0,025 %:n pitoisuutena. Komissio vastaanotti European Environmental and Contact Dermatitis Research Groupin (EECDRG) puheenjohtajalta kirjeen, jonka sisältämien tietojen mukaan kosketusallergia metyylidibromoglutaronitriilille on yleistynyt. Tiedot toimitettiin kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitealle (SCCNFP) asiantuntijalausuntoa varten. SCCNFP antoi 20. täysistunnossaan 4. kesäkuuta 2002 metyylidibromoglutaronitriilia koskevan lausunnon Colipa nro P77 SCCNFP/0585/02 (lopullinen). Lausunnossa todettiin, että siihen asti, kunnes on saatavilla asianmukaista ja riittävää tietoa, jonka mukaan säilöntäainemäärä valmisteissa, joita ei huuhdella pois iholta, aiheuttaa kuluttajalle hyväksyttävän riskin (verrattuna muiden säilöntäaineiden aiheuttamaan riskiin), säilöntäaineen käyttö olisi rajoitettava iholta pois huuhdeltaviin tuotteisiin, joissa sen suurin sallittu määrä olisi nykyinen 0,1 %. Tämän tieteellisen lausunnon perusteella ja komitologiamenettelyn jatkona komissio antaa ehdotuksen pysyvälle komitealla ja toteuttaa tarvittavat toimenpiteet kosmetiikkadirektiivin liitteen VI muuttamiseksi vastaavasti. (1) Neuvoston direktiivi 76/768/ETY, annettu 27 päivänä heinäkuuta 1996, kosmeettisia valmisteita koskevan jäsenvaltioiden lainsäädännön lähentämisestä, EYVL L 262, 27.9.1976.
KIRJALLINEN KYSYMYS E-1602/03 esittäjä(t): Maria Carrilho (PSE) komissiolle. Elintarvikkeisiin sisältyvät lahjat.



Virallinen lehti nro 280 E , 21/11/2003 s. 0170 - 0170



KIRJALLINEN KYSYMYS E-1602/03 esittäjä(t): Maria Carrilho (PSE) komissiolle (12. toukokuuta 2003) Aihe: Elintarvikkeisiin sisältyvät lahjat Viime vuosina lapsille sattuneiden kuolemaan johtaneiden tukehtumisonnettomuuksien takia jotkut valveutuneimmista valmistajista ovat alkaneet vapaaehtoisesti vetää pois markkinoilta potentiaalisesti vaarallisia tuotteita. Nestlé on vetänyt pois markkinoilta Magic Ball -tuotteensa (suklaalla päällystetty pallo, jonka sisällä on pieni Disney-nukke) sen takia, että elintarvikkeiden sisällä olevia leluja pidetään äärimmäisen vaarallisina. Tanskassa ja Yhdistyneessä kuningaskunnassa lahjan sisältänyt jogurtti (Onken) vedettiin myös vapaaehtoisesti pois markkinoilta. Suomessa vedettiin pois markkinoilta suklaamuna, jonka sisällä oli Itävallassa valmistettu yllätyslahja. Häikäilemättömät valmistajat jatkavat kuitenkin elintarviketuotteidensa mainontaa ja myyntiä käyttäen houkuttimena lelua (mikä on epäilemättä taas yksi markkinointikeksintö ruoan myymiseksi), joka on altis aiheuttamaan kohtalokkaita onnettomuuksia ja peruuttamattomia vahinkoja perheille. Mihin erityisiin toimenpiteisiin komissio aikoo ryhtyä pyrkiäkseen suojelemaan eurooppalaista kuluttajaa? David Byrnen komission puolesta antama vastaus (13. kesäkuuta 2003) Arvoisan parlamentin jäsenen kannattaa tutustua komission antamiin vastauksiin seuraaviin kirjallisiin kysymyksiin: Carlos Lagen kysymys nro E-1475/03, Arlindo Cunhan kysymys nro E-1505/03, Paulo Casacan kysymys nro E-1552/03 ja Antonio Camposin kysymys E-1591/03(1). (1) EYVL C 268 E, 7.11.2003, s. 202.
KIRJALLINEN KYSYMYS E-1445/03 esittäjä(t): Camilo Nogueira Román (Verts/ALE) komissiolle. Unionin kansalaisten oikeus terveyteen — EU:n kansalaisten terveyden perusoikeuskirja.



Virallinen lehti nro 280 E , 21/11/2003 s. 0145 - 0146



KIRJALLINEN KYSYMYS E-1445/03 esittäjä(t): Camilo Nogueira Román (Verts/ALE) komissiolle (24. huhtikuuta 2003) Aihe: Unionin kansalaisten oikeus terveyteen EU:n kansalaisten terveyden perusoikeuskirja EU:n toimielimet eivät ole vieläkään tunnustaneet kaikkien eurooppalaisten oikeutta terveyteen. Jäsenvaltioiden terveydenhuoltopalvelujen välillä on edelleen huolestuttavia eroja. Esimerkiksi sairaaloiden vuodepaikkojen määrä tuhatta asukasta kohden on Espanjassa keskimäärin 4,1, Saksassa 9,4, Ranskassa 8,3, Irlannissa 10,1 ja Alankomaissa 11,3. Yhdistyneessä kuningaskunnassa vuodepaikkojen määrä on Thatcherin uusliberalistisen politiikan seurauksena jäänyt keskimäärin 4,4 vuodepaikkaan tuhatta asukasta kohden. Espanjassa keskushallituksen harjoittamalla politiikalla pyritään terveyskeskusten yksityistämiseen ja vuodeosastojen terveydenhuoltohenkilökunnan vähentämiseen. Tiettyjen EU-valtioiden hallitukset edistävät jopa julkisen terveydenhuollon yksityistämistä Yhdysvaltojen mallin mukaisesti. Yhdysvalloissa on kehittyneiden maiden heikoin terveydenhuollon taso ja alhaisin elinajanodote. Edellä mainituista syistä Euroopan unionin tulisi hyväksyä terveyden perusoikeuskirja ja eurooppalainen terveydenhuoltojärjestelmä kunnioittaen jokaisen jäsenvaltion itsenäisyyttä. Eri kansalaisjärjestöt, poliittiset järjestöt ja ammattiliitot ovat jo edistäneet perusoikeuskirjan tunnettuutta koko Euroopan unionin alueella. Perusoikeuskirja nojautuisi terveydenhuoltopalvelujen yleismaailmallisiin periaatteisiin ja palvelujen laadun yhdenmukaistamiseen jäsenvaltioissa, millä taattaisiin terveydenhuoltopalvelujen tasapuolinen ja ilmainen saavutettavuus kaikille EU:n kansalaisille julkisen rahoituksen ansiosta. Onko komissio valmis edistämään unionin kansalaisten terveyden perusoikeuskirjan hyväksymistä? Onko komissio valmis edistämään myös eurooppalaista terveydenhuoltojärjestelmää? David Byrnen komission puolesta antama vastaus (11. kesäkuuta 2003) EY:n perustamissopimuksen 152 artiklan 5 kohdassa määrätään selkeästi, että yhteisön toiminnassa kansanterveyden alalla otetaan täysimääräisesti huomioon jäsenvaltioiden terveyspalvelujen ja sairaanhoidon järjestämiseen ja tarjoamiseen liittyvät velvollisuudet. Tämän vuoksi sellaiset kysymykset kuin sairaaloiden vuodepaikkojen määrä 1 000:ta asukasta kohti ovat jäsenvaltioiden, eivät yhteisön vastuulla. Yhteisö ei ole toimivaltainen tekemään ehdotuksia unionin kansalaisten terveyden perusoikeuskirjasta ja eurooppalaisesta terveydenhuoltojärjestelmästä. Vaikka Euroopan laajuista terveydenhuoltojärjestelmää ei ole syntymässä, jäsenvaltioiden välinen yhteistyö terveydenhuoltoasioissa tiivistyy tulevina vuosina. Niihin liittyvistä kysymyksistä keskustellaan parhaillaan terveydenhuoltoministereiden ja muiden sidosryhmien kesken potilaiden liikkuvuutta ja unionin terveydenhuollon kehitystä koskevan korkean tason neuvotteluprosessin puitteissa.
KIRJALLINEN KYSYMYS E-0604/03 esittäjä(t): Bárbara Dührkop Dührkop (PSE) neuvostolle. Kielellistä monimuotoisuutta edistävän viraston perustaminen.



Virallinen lehti nro 280 E , 21/11/2003 s. 0070 - 0071



KIRJALLINEN KYSYMYS E-0604/03 esittäjä(t): Bárbara Dührkop Dührkop (PSE) neuvostolle (3. maaliskuuta 2003) Aihe: Kielellistä monimuotoisuutta edistävän viraston perustaminen Tämän vuoden helmikuun alussa Euroopan vähemmistökielten toimisto (EBLUL) hyväksyi Charleroissa pidetyssä ylimääräisessä kokouksessaan päätöslauselman, jossa se pyytää erityisesti Euroopan unionia perustamaan viraston, jonka tehtävänä olisi edistää kielellistä monimuotoisuutta ja kielten oppimista (mallina voisi olla Wienissä sijaitseva Euroopan rasismin ja muukalaisvihan seurantakeskus). Euroopan unionin erikoislaatuinen kielellinen rikkaus ja monipuolisuus on otettava huomioon kuten myös se, että hieman yli vuoden kuluttua 10 uutta maata tulevat osaksi EU:ta. On syytä myös ottaa huomioon, että tällä hetkellä yli 40 miljoonaa EU:n kansalaista puhuu päivittäin jotakin vähemmistökieltä ja että EU:lta puuttuu todellinen vähemmistökieliä turvaava ja edistävä politiikka (oikeusperustan puuttuminen jne.). Mitä mieltä neuvosto on EBLUL:in hyväksymästä ehdotuksesta? Eikö neuvosto katso, että tämäntyyppisen viraston perustaminen EU:hun on välttämätöntä sovellettaessa kielellistä monimuotoisuutta ja kielten oppimista aidosti edistävää politiikkaa laajentuneessa unionissa? Olisiko neuvosto valmis käsittelemään tätä koskevaa ehdotusta tulevaisuudessa? Vastaus (21. heinäkuuta 2003) Koska neuvosto ei ole saanut ehdotusta tällaisen viraston perustamisesta, jota Euroopan pienten kielten toimisto (EBLUL) esittää, se ei voi ottaa kantaa asiaan. Neuvosto haluaisi kuitenkin huomauttaa, että se on useissa yhteyksissä tunnustanut kielellisen monimuotoisuuden tärkeän merkityksen Euroopan unionissa, kuten viimeksi käy ilmi sen 14 päivänä helmikuuta 2002 antamasta päätöslauselmasta(1) kielellisen monimuotoisuuden ja kielten oppimisen edistämisestä Euroopan kielten teemavuoden 2001 tavoitteiden mukaisesti. Vieraiden kielten oppimisen parantaminen sisältyy myös Lissabonin strategian yhteydessä hyväksytyn Euroopan koulutusjärjestelmien tavoitteiden yksityiskohtaisen seurantaohjelman(2) tavoitteisiin. Neuvosto tarkastelee mielenkiinnolla komission tulevaa tiedonantoa kielellistä monimuotoisuutta koskevasta toimintasuunnitelmasta ja kielten oppimisesta. (1) EYVL C 50, 23.2.2002. (2) EYVL C 142, 14.6.2002 (tavoite 3.3).
KIRJALLINEN KYSYMYS E-0963/03 esittäjä(t): Roberta Angelilli (UEN) komissiolle. Firenzen kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0165 - 0165



KIRJALLINEN KYSYMYS E-0963/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Firenzen kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Firenzen kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Firenzen kunta esittänyt Save II ja Altener II -ohjelmia koskevia hankkeita? 2. Onko Firenzen kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-1064/03 esittäjä(t): Roberta Angelilli (UEN) komissiolle. Firenzen kunnan käyttämät Leonardo da Vinci -ohjelmasta myönnetyt varat.



Virallinen lehti nro 268 E , 07/11/2003 s. 0146 - 0147



KIRJALLINEN KYSYMYS E-1064/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Firenzen kunnan käyttämät Leonardo da Vinci -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Firenzen kunta, tarvitsevat kipeästi unionin varoja kehittääkseen ammatillisen koulutuksen järjestelmien ja käytäntöjen laadukkuutta ja innovatiivisuutta sekä edistääkseen Eurooppa-ulottuvuuden sisällyttämistä niihin. Voisiko komissio vastata seuraaviin kysymyksiin: 1. Onko Firenzen kunta esittänyt Leonardo da Vinci -ohjelmaa koskevia hankkeita? 2. Onko Firenzen kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS E-0889/03 esittäjä(t): Roberta Angelilli (UEN) komissiolle. Väestönsuojelun hyväksi toteutettavan toimintaohjelman varojen käyttö Fiumicinon kunnassa.



Virallinen lehti nro 268 E , 07/11/2003 s. 0137 - 0138



KIRJALLINEN KYSYMYS E-0889/03 esittäjä(t): Roberta Angelilli (UEN) komissiolle (21. maaliskuuta 2003) Aihe: Väestönsuojelun hyväksi toteutettavan toimintaohjelman varojen käyttö Fiumicinon kunnassa Italian hallituksen valtiovarainministeriön valvontakomitea esitteli syyskuussa 2002 selonteon Euroopan unionin myöntämien varojen käytöstä. Kyseisestä tutkimuksesta ilmeni huolestuttavasti myös se hitaus ja tehottomuus, jolla jotkut aluehallinnot hankepäätöksensä tekevät. Myös Euroopan komissio on korostanut useaan otteeseen olevansa huolestunut yhteisön varojen puutteellisesta käytöstä kunnissa. Kun otetaan huomioon, että erityisesti joidenkin paikallishallintojen, kuten Fiumicinon kunnan, on ehdottoman tarpeellista käyttää väestön ja tavaroiden suojeluun tarkoitettuja yhteisön varoja ehkäistäkseen luonnonmullistuksia tai niin kutsuttuja teknologis-teollisia katastrofeja ja varautuakseen niihin parhaalla mahdollisella tavalla, voiko komissio vastata seuraaviin kysymyksiin: 1. Onko Fiumicinon kunta esittänyt yhteisön rahoituksen saajiksi hankkeita väestönsuojelun hyväksi toteutettavasta toimintaohjelmasta? 2. Onko se saanut rahoitusta näitä hankkeita varten? 3. Onko kyseisiä varoja käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.